14.03.2008 10:23   Paet märkis oma sõnavõtus, et kuigi Euroopa Liidu panus Afganistani arengusse ja olukorra tasakaalustamisse on märkimisväärne, tuleb tõdeda, et sealsed elanikud teavad sellest kõigest suhteliselt vähe, vahendas välisministeerium.    "Meil tuleb oma rolli ja nähtavust kasvatada, ELi kohaolek peab olema tuntavam, et oleks aru saada -  Euroopa Liit võtab oma kohustusi äärmiselt tõsiselt," ütles välisminister Paet. "See suurendaks nii afgaanide kui ka rahvusvaheliste partnerite usaldust meie tegevuse vastu," lisas ta.    Ühtlasi tõdes välisminister, et Eesti kohalolek Helmandi provintsis on näidanud, kui oluline on sõjaliste ja tsiviiljõudude koostöö, nagu ka koostöö ÜRO, NATO, USA ja Afganistani võimudega, et koordineerida oma tegevusstrateegiat.